Talsperson for Grønn Ungdom: Vi oppfordrer alle til å bruke «hen»

Grønn Ungdom

Talsperson

6. juni 2015 21:25 Sist oppdatert 7. juni 2015

Anna Serafima S. Kvam (19), talsperson, Grønn Ungdom, mener alle burde begynne å bruke «hen». CF-Wesenberg

Spørsmålet om biologisk og sosialt kjønn ikke er et enten- eller.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Spørsmålet om biologisk og sosialt kjønn ikke er et enten— eller. Vi vet at kjønn ikke bare sitter mellom beina. Derfor vil det å supplere ordforrådet vårt med et kjønnsnøytralt pronomen gjøre at språket gjenspeiler virkeligheten bedre.

Det er to grunner til at vi bør bruke hen. Vi kan bruke ordet når vi skal uttrykke noe hvor det ikke er nødvendig å referere til kjønn i det hele tatt. Tenk på hvor ofte vi gjør kjønn til et moment i en situasjon selv om det er helt uten relevans! Også er det et pronomen vi kan bruke når vi refererer til personer som ikke definerer seg innenfor de tradisjonelle kjønnskategoriene.

Det er flust med eksempler på sosiale strukturer hvor to kjønnskategorier dominerer helt, og ekskluderer dem som ikke finner sin plass i disse: Ta til høyre for dametoalett eller til venstre for herretoalett. Kryss i høyre boks på den offentlige spørreundersøkelsen hvis du er kvinne. Kryss i venstre boks for mann.

Det tar tid å endre de juridiske og sosiale normene. Vi har for eksempel ikke etablert en tredje juridisk kjønnskategori enda. I tillegg dukker det opp gufs fra fortiden som da Vally Wegge omtalte kjønnsbekreftende behandling som "ekstrem selvskading" i Klassekampen.

Men her er to gode nyheter: 1) Norge vil sannsynligvis snart slutte å diskriminere transpersoner ved å sette sterilisering som vilkår for juridisk kjønnsskifte. 2) Språket vårt kan vi forandre uten noen lovendring, uttalelse fra Språkrådet eller et politisk vedtak. Vi kan rett og slett bare begynne å gjøre det.

Grønn Ungdom foreslår at alle offentlige dokumenter bruker hen. Samtidig oppfordrer umiddelbart alle som skriver og snakker til å gjøre det samme.

Doktorgradsstipendiat i lingvistikk Urd Vindenes skrev det i Aftenposten senest 1. juni: det er språkbrukerne selv som endrer språket. Bli med!

Les også Er jeg bifil eller hetero?

Les også Vi må øke forståelsen for transkjønnede

Les også Kroppen din er ikke «feil»

Anna Serafima S. Kvam(19)